Παγκόσμιο πρωτάθλημα Φόρμουλα 1 (1955)

Το 1955 διεξήχθη το 6ο Παγκόσμιο πρωτάθλημα της Φόρμουλα 1. Ξεκίνησε στις 16 Ιανουαρίου από την Αργεντινή και ολοκληρώθηκε στις 11 Σεπτεμβρίου, στην Ιταλία, μετά από 7 αγώνες. Νικητής ήταν, για δεύτερη συνεχόμενη χρονιά, ο Χουάν Μανουέλ Φάντζιο. Το πρωτάθλημα επισκιάστηκε από το δυστύχημα στον αγώνα 24 ωρών στο Λε Μαν την ίδια χρονιά, αλλά και από αυτό του Αλμπέρτο Ασκάρι.

 Σύνοψη 
Και αυτή την χρονιά, η Mercedes-Benz κυριάρχησε στους αγώνες, με τον Χουάν Μανουέλ Φάντζιο και τον Στέρλινγκ Μος, που μεταγράφηκε στην ομάδα από τη Maserati, να κατακτούν 5 από τους 7 αγώνες που διεξήχθησαν. Οι κανονισμοί ήταν οι ίδιοι με την προηγούμενη χρονιά. Ο Φάντζιο ξεκίνησε με νίκη στην Αργεντινή, ο Μορίς Τρεντινιάν με Ferrari κατάφερε να κερδίσει στο Μονακό, αλλά ο Φάντζιο επανήλθε στις νίκες, κατακτώντας την πρώτη θέση στους αγώνες του Βελγίου, της Ολλανδίας και της Ιταλίας. Το βρετανικό γκραν πρι κατέκτησε την χρονιά αυτή ο Στερλινγκ Μος, ενώ το Indianapolis 500 ο Μπομπ Σουάικερτ . 

Την ίδια χρονιά συνέβησαν δύο τραγικά γεγονότα που επισκίασαν το πρωτάθλημα. Στις 26 Μαΐου, ο Αλμπέρτο Ασκάρι, σε δοκιμές του μοντέλου Ferrari 750 Monza στη Μόντσα, έχασε τον έλεγχο του αυτοκινήτου και σκοτώθηκε, σε ένα σημείο που από τότε φέρει το όνομά του. Στις 11 Ιουνίου, στον αγώνα 24 ωρών του Λε Μαν, ο οδηγός της Mercedes-Benz, Πιέρ Εζέν Αλφρεντ Μπουϊγέν (Pierre Eugène Alfred Bouillin), που αγωνιζόταν με το ψευδώνυμο Πιέρ Λεβέ (Pierre Levegh), έχασε τον έλεγχο της Mercedes-Benz 300 SLR που οδηγούσε. Ο ίδιος και 80 θεατές του αγώνα σκοτώθηκαν, ενώ το δυστύχημα επηρέασε και το πρωτάθλημα της Φόρμουλα 1, καθώς ακυρώθηκαν οι αγώνες σε Γαλλία, Γερμανία, Ισπανία και Ελβετία. Στο τέλος του πρωταθλήματος, η Μερτσέντες αποφάσισε να αποχωρήσει από τους αγώνες της Φόρμουλα ένα, επιστρέφοντας μόνο σαν κατασκευάστρια κινητήρων το 1993.

 Αγώνες 
Την χρονιά αυτή ήταν προγραμματισμένο να γίνουν 11 αγώνες. Αλλά με το ατύχημα στο Λε Μαν ακυρώθηκαν οι αγώνες σε Γαλλία, Γερμανία, Ισπανία και Ελβετία. Νέοι αγώνες σε σχέση με την προηγούμενη χρονιά ήταν αυτοί στο Μονακό και στην Ολλανδία. Οι νικητές ανά αγώνα:

   Αγώνας Πίστα Ημερομηνία Ταχύτερος Γύρος Νικητής Ομάδα 1  Γκραν Πρι Αργεντινής Autódromo Juan y Óscar Gálvez 16 Ιανουαρίου  Χουάν Μανουέλ Φάντζιο  Χουάν Μανουέλ Φάντζιο  Mercedes 2  Γκραν Πρι Μονακό Circuit de Monaco 22 Μαΐου  Χουάν Μανουέλ Φάντζιο  Μορίς Τρεντινιάν  Ferrari 3  Indianapolis 500 Indianapolis Motor Speedway 30 Μαΐου  Μπιλ Βούκοβιτς  Μπομπ Σουάικερτ    Kurtis Kraft-Offenhauser 4  Γκραν Πρι Βελγίου Circuit de Spa-Francorchamps 5 Ιουνίου  Χουάν Μανουέλ Φάντζιο  Χουάν Μανουέλ Φάντζιο  Mercedes 5  Γκραν Πρι Ολλανδίας Circuit Zandvoort 19  Ιουνίου  Ρομπέρτο Μιέρες  Χουάν Μανουέλ Φάντζιο  Mercedes 6  Γκραν Πρι Βρετανίας Silverstone Circuit 16 Ιουλίου  Στέρλινγκ Μος  Στέρλινγκ Μος   Mercedes 7  Γκραν Πρι Ιταλίας Autodromo Nazionale Monza 11 Σεπτεμβρίου  Στέρλινγκ Μος  Χουάν Μανουέλ Φάντζιο  Mercedes

 Βαθμολογία 
Οι κανόνες ήταν οι ίδιοι με τις προηγούμενες χρονιές. Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Σε περίπτωση αντικατάστασης του οδηγού με άλλον, ή όταν δύο ή περισσότεροι οδηγοί έκαναν τον ταχύτερο γύρο στον αγώνα, μοιράζονταν τους βαθμούς. Μόνο τα καλύτερα 5 αποτελέσματα μετρούσαν στη τελική βαθμολογία κάθε οδηγού. Από τους 82 οδηγούς που πήραν μέρος, οι παρακάτω 25 κατάφεραν να πάρουν βαθμούς, ενώ συνολικά 46 κατάφεραν να τερματίσουν σε κάποιο από τους αγώνες.

ΟδηγόςΟμάδαΒαθμοί 1  Χουάν Μανουέλ Φάντζιο Mercedes-Benz 40 (41) 2  Στέρλινγκ Μoς Mercedes-Benz 23 3  Εουτζένιο Καστελιότι Lancia 12  4  Μορίς Τρεντινιάν Ferrari 11,33 5  Τζουζέπε Φαρίνα Ferrari 10,33 6   Πιέρο Ταρούφι Mercedes-Benz 9 7 Μπομπ Σουάικερτ  Kurtis Kraft-Offenhauser 8 8   Ρομπέρτ Μιέρες Maserati 7 9  Ζαν Μπερά Maserati 6 10  Λουίτζι Μούσσο  Mercedes-Benz 6 11  Καρλ Κλινγκ Mercedes-Benz 5 12  Τζίμι Ντέιβις Kurtis Kraft-Offenhauser 4 13  Τόνι Μπετενχάουσεν Kurtis Kraft-Offenhauser 3 14  Πολ Ρουσό Kurtis Kraft-Offenhauser 3 15  Πολ Φρερ Ferrari 3 16   Τζόνι Τόμσον Kurtis Kraft-Offenhauser 3 17  Χοσέ Φροϊλάν Γκονσάλες Ferrari 2 18  Τσέζαρε Περντίσα Maserati 2 19  Λουίτζι Βιλορέσι Lancia 2 20  Κάρλος Μεντιτέγουι Maserati 2 21  Ουμπέρτο Μαγκιόλι Ferrari 1,33 22  Χανς Χέρμαν Mercendes-Benz 1 23  Γουόλτ Φόκνερ Kurtis Kraft-Offenhauser 1 24  Μπιλ Χόμιερ Kurtis Kraft-Offenhauser 1 25  Μπιλ Βούκοβιτς Kurtis Kraft-Offenhauser 1

 Παραπομπές 

 Εξωτερικοί σύνδεσμοι 


1955
Κατηγορία:Μηχανοκίνητος αθλητισμός το 1955